rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। বিজ্ঞাপন বা প্রচারণা। আফতাবুজ্জামান (আলাপ) ২৩:৪৭, ২৩ জুলাই ২০২২ (ইউটিসি) মোঃ তরিকুল ইসলাম তুষার   – (অপসারণের প্রস্তাবনা দেখুনলগ দেখুন) () এই নিবন্ধটি যাকে নিয়ে তৈরি করা হয়েছে তিনি নিজে পাতাটি তৈরি করেছেন। নিবন্ধটিতে তথ্যসূত্রের অভাব নেই। কিন্তু নিবন্ধটি উইকিপিডিয়ার সকল নীতিমালা পূরণ করে কিনা সেটা নিশ্চিত করার উদ্দেশ্যে এই অপসারণ প্রস্তাবনা দিয়েছি। উইকিপিডিয়ানদের মতামত প্রয়োজন। মেহেদী আবেদীন ২২:০০, ২৩ জুলাই ২০২২ (ইউটিসি)  আমার মতে যতেষ্ট সংবাদ উৎস আছে। Toriqulislamtusher9955 (আলাপ) ২২:০২, ২৩ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
__NOTOC__ ১৩১৫ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর   আগস্ট - ১০ম লুই ফ্রান্সের সম্রাট হিসাবে অভিষিক্ত হন।  আগস্ট ১৩ - ১০ম লুই ক্লিমেন্স দ্য আঞ্জৌকে বিয়ে করেন।   অক্টোবর-ডিসেম্বর   নভেম্বর ১৫ - সুইসদের হাতে অস্ট্রিয়ার লিওপোল্ড মরগার্টেন এর যুদ্ধে পরাজিত হন। ফলে সুইস কনফেডারেশন এর স্বাধীনতা নিশ্চিত হয়।   ১৩১৫-১৩১৭ এর মহা দুর্ভিক্ষ শুরু হয়।  (আনুমানিক): মামলুক শাসনাধীন মিশরের রাজধানী কায়রো, বিশ্বের সবচেয়ে জনবহুল নগরীতে পরিণত হয়। এর পূর্বে মঙ্গোল সাম্রাজ্যের চীনা অঞ্চলের হানঝৌ নগরী এই কৃতিত্বের অধিকারী ছিল।   জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন   জুন ২৯ - র‌্যামন লাল, স্পেনীয় দার্শনিক।   জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৩১৫
ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ।"সিলেট জেলা তথ্য বাতায়ন" , এই ব্রীজটিকে সিলেট শহরের "প্রবেশদ্বার" বলা হয়। ব্রীজটি ব্রিটিশ গভর্নর মাইকেল ক্বীন এর নামে নামকরণকৃত।   অবস্থান  thumb|320px|ক্বীন ব্রীজ এবং আলী আমজদের ঘড়ি সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে বন্দর বাজার। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে  উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।   নামকরণ  গত শতকের তিরিশের দশকের দিকে আসাম প্রদেশের গভর্নর ছিলেন মাইকেল ক্বীন। তিনি সিলেট সফরে আসেন। তার স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্নর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্নর ছিলেন।   তৈরির ইতিহাস  আসাম প্রদেশের গভর্নর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।  আব্দুল মজিদ কাপ্তান মিয়া,তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আবদুল হামিদ ব্রীজটি নির্মাণের ক্ষেত্রে অশেষ অবদান রাখেন।   গঠন  ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।   সংস্কার ও বর্তমান অবস্থা  ১৯৭১ সালে মহান মুক্তিযুদ্ধ চলাকালে পাকিস্তানি হানাদার বাহিনী ডায়নামাইট দিয়ে ব্রীজের উত্তর পাশের একাংশ উড়িয়ে দেয়; যা স্বাধীনতার পর কাঠ ও বেইলী পার্টস দিয়ে মেরামত করা হয় ও হালকা যান চলাচলের জন্য ব্যবহৃত হয়।  ১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।  চিত্রসম্ভার   তথ্যসূত্র   বহিঃসংযোগ  বিষয়শ্রেণী:বাংলাদেশের সড়ক সেতু বিষয়শ্রেণী:সিলেট জেলার পরিবহন বিষয়শ্রেণী:সিলেটের ভবন ও স্থাপনা  বিষয়শ্রেণী:সিলেট বিভাগের সেতু বিষয়শ্রেণী:১৯৩৬-এ ভারতে প্রতিষ্ঠিত
ব্যবহার  নিরীক্ষক অধিকার প্রকাশ করতে আপনার ব্যবহারকারী পাতার যেকোনো স্থানে  যুক্ত করতে পারেন।  এই আইকনটি  এর উপর ভিত্তি করে তৈরি। {{নিরীক্ষক শীর্ষ আইকন | nocat = yes         = স্বয়ংক্রিয়ভাবে যুক্ত বিষয়শ্রেণী অক্ষম করে (default = no) | sortkey =           = আপনি যদি একাধিক শীর্ষ আইকন ব্যবহার করেন, তাহলে একটি সংখ্যাবাচক আর্গুমেন্ট ব্যবহার করে আপনি এই শীর্ষ আইকনটির ক্রম নির্ধারণ করতে পারবেন। }}   আরও দেখুন   উইকিপিডিয়া:নিরীক্ষক  উইকিপিডিয়া:ব্যবহারকারী অধিকার স্তর   (ব্যবহারকারী বাক্স)  বিষয়শ্রেণী:ব্যবহারকারী শীর্ষ আইকন ব্যবহারকারী দল টেমপ্লেট বিষয়শ্রেণী:উইকিপিডিয়া সম্পর্কিত ব্যবহারকারী টেমপ্লেট বিষয়শ্রেণী:উইকিপিডিয়া পুনর্বিবেচনা পতাকাবাহী বিষয়শ্রেণী:উইকিপিডিয়া পর্যালোচনা বৈশিষ্ট্য
থাম্ব|2025 কলিন জেমস ফ্যারল (; ; জন্ম: ৩১ মে ১৯৭৬) একজন আইরিশ অভিনেতা। ২০০০-এর দশক থেকে ব্যবসাসফল ও স্বাধীন চলচ্চিত্রে প্রধান চরিত্রে অভিনয় করে তিনি দুটি গোল্ডেন গ্লোব পুরস্কার জয় এবং একটি একাডেমি পুরস্কারের মনোনয়ন-সহ অসংখ্য স্বীকৃতি অর্জন করেছেন। ২০২০ সালে দি আইরিশ টাইমস তাকে আয়ারল্যান্ডের পঞ্চম সেরা চলচ্চিত্র অভিনেতা হিসেবে অভিহিত করে।  ফ্যারল বিবিসির নাট্যধর্মী ধারাবাহিক ব্যালিকিসঅ্যাঞ্জেল (১৯৯৮) দিয়ে অভিনয় জীবন শুরু করেন এবং নাট্যধর্মী দ্য ওয়ার জোন (১৯৯৯) দিয়ে তার চলচ্চিত্রে অভিষেক ঘটে। তার প্রথম প্রধান চরিত্রে অভিনীত চলচ্চিত্র হল যুদ্ধভিত্তিক নাট্যধর্মী চলচ্চিত্র টাইগারল্যান্ড (২০০০) এবং তার প্রথম সফলতা আসে স্টিভেন স্পিলবার্গের বিজ্ঞান কল্পকাহিনী চলচ্চিত্র মাইনরিটি রিপোর্ট (২০০২) দিয়ে। তার অভিনীত কিছু গুরুত্বপূর্ণ চরিত্র হল ডেয়ারডেভল (২০০৩)-এর বুলসআই ও আলেকজান্ডার (২০০৪)-এর মহান আলেকজান্ডার, এবং তিনি মাইকেল মানের মায়ামি ভাইস ও উডি অ্যালেনের ক্যাসান্ড্রাস ড্রিম (২০০৭) চলচ্চিত্রে শ্রেষ্ঠাংশে অভিনয় করেন।  ফ্যারল মার্টিন মাকডনার হাস্যরসাত্মক ইন ব্রুজ (২০০৮) চলচ্চিত্রে রুকি হিটম্যান চরিত্রে অভিনয় করে সমাদৃত হন এবং শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন। এরপর তিনি হাস্যরসাত্মক হরিবল বসেস (২০১১), বিজ্ঞান কল্পকাহিনী টোটাল রিকল (২০১২), তিক্ত হাস্যরসাত্মক সেভেন সাইকোপ্যাথস (২০১২), নাট্যধর্মী সেভিং মিস্টার ব্যাঙ্কস (২০১৩), হাস্যরসাত্মক দ্য লবস্টার (২০১৫) ও দ্য কিলিং অব আ স্যাক্রেড ডিয়ার (২০১৭), গথিক থ্রিলার দ্য বিগাইল্ড (২০১৭) এবং কল্পনাধর্মী ডাম্বো (২০১৯) চলচ্চিত্রে প্রধান চরিত্রে ও চরিত্রাভিনেতা হিসেবে অভিনয় করেন। এছাড়াও তিনি এইচবিওর থ্রিলার ধারাবাহিক ট্রু ডিটেকটিভ (২০১৫)-এর দ্বিতীয় মৌসুমে শ্রেষ্ঠাংশে অভিনয় করেন।  ফ্যারল কল্পনাধর্মী ফ্যান্ট্যাস্টিক বিস্টস অ্যান্ড হোয়্যার টু ফাইন্ড দেম (২০১৬)-এ পার্সিভাল গ্রেভস এবং সুপারহিরো চলচ্চিত্র দ্য ব্যাটম্যান (২০২২)-এ পেঙ্গুইন চরিত্রে অভিনয় করেন। ২০২২ সালে ফ্যারল বিজ্ঞান কল্পকাহিনীমূলক নাট্যধর্মী চলচ্চিত্র আফটার ইয়াং, থার্টিন লাইভস]] এবং মাকডনার নাট্যধর্মী দ্য ব্যানশিজ অব ইনিশেরিন চলচ্চিত্রে অভিনয় করে সমাদৃত হন। শেষোক্ত চলচ্চিত্রে একজন আইরিশ চরিত্রে অভিনয় করে তিনি শ্রেষ্ঠ অভিনেতা বিভাগে ভোল্পি কাপ এবং তার দ্বিতীয় গোল্ডেন গ্লোব পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।   তথ্যসূত্র    বহিঃসংযোগ        Homeless World Cup Ambassador Profile  Colin reads his thoughts on gay bullying on Ellen  New Yorker caricatures of Farrell and Brendan Gleeson in In Bruges  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর আয়ারল্যান্ডীয় অভিনেতা বিষয়শ্রেণী:২১শ শতাব্দীর আয়ারল্যান্ডীয় অভিনেতা বিষয়শ্রেণী:আইরিশ চলচ্চিত্র অভিনেতা বিষয়শ্রেণী:আইরিশ টেলিভিশন অভিনেতা বিষয়শ্রেণী:কাউন্টি ডাবলিনের অভিনেতা বিষয়শ্রেণী:মার্কিন যুক্তরাষ্ট্রে আইরিশ প্রবাসী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী বিষয়শ্রেণী:আয়ারল্যান্ডীয় চলচ্চিত্র অভিনেতা বিষয়শ্রেণী:আয়ারল্যান্ডীয় টেলিভিশন অভিনেতা
কুয়েই-ইয়াং গণচীনের দক্ষিণ-পশ্চিম ভাগে অবস্থিত কুয়েইচৌ প্রদেশের রাজধানী। নগরীটি প্রদেশের কেন্দ্রভাগে, ইউন্নান-কুয়েইচৌ মালভূমির পূর্বে এবং উ নদীর একটি শাখানদী নানমিং নদীর উত্তর তীরে অবস্থিত। সমুদ্র সমতল থেকে নগরীটির উচ্চতা প্রায় ১১০০ মিটার এবং এর আয়তন প্রায় ৮০৩৪ বর্গকিলোমিটার।  চীনের ২০১০ সালের জনগণনা অনুযায়ী নগরীর জনসংখ্যা ছিল ৪৩ লক্ষেরও বেশি, যাদের মধ্যে ৩০ লক্ষের বেশি লোক ৭টি পৌর জেলাতে বসবাস করত। Statistics of China 2010 Census  পর্বত ও অরণ্য দ্বারা বেষ্টিত কুয়েই-ইয়াং নগরীর জলবায়ু আর্দ্র উপক্রান্তীয় প্রকৃতির। ২০০৪ সালের নভেম্বর মাসে চীনের রাষ্ট্রীয় অরণ্যবিদ্যা প্রশাসন সবুজ শ্যামলে পূর্ণ কুয়েই-ইয়াংকে চীনের সর্বপ্রথম "জাতীয় অরণ্য নগরী"-র মর্যাদা দেয়। কুয়েই-ইয়াংয়ের ৪৬.৫% এলাকাই অরণ্যে আবৃত। এখানে ১১টি অরণ্য উদ্যান আছে। শহরকে ঘিরে থাকা অরণ্যের বেষ্টনী শহরের পরিবেশকে সুরক্ষা দান করেছে এবং ২০১৮ সালে কুয়েই-ইয়াংয়ের বায়ুর মান চীনের সমস্ত নগরীর মধ্যে ৯ম সর্বোচ্চ স্থান অধিকার করে। ২০১৮ সালের নভেম্বর মাসে কুয়েই-ইয়াং নগরীকে সাংহাই, খুনমিং ও সুচৌয়ের পাশাপাশি চীনের সর্বোচ্চ মানসম্পন্ন ৪টি পর্যটন নগরীর একটি হিসেবে চীনা জাতীয় পর্যটন সাময়িকীতে নির্বাচিত করা হয়। এর আগে ২০০৭ সালে কুয়েই-ইয়াংকে চীনের সেরা গ্রীষ্মকালীন অবকাশযাপন কেন্দ্র এবং ২০১৬ সালে সারা বিশ্বের সেরা ১০টি গ্রীষ্মকালীন অবকাশযাপন কেন্দ্রের একটি হবার মর্যাদা লাভ করে।  এই এলাকাটিতে ন্যূনপক্ষে বসন্ত ও শরৎ পর্ব (খ্রিস্টপূর্ব ৮ম থেকে ৫ম শতক) থেকে মানববসতির উপস্থিতি আছে। ১৪১৩ খ্রিস্টাব্দে এসে ইউয়ান রাজবংশের শাসনামলে এসে আনুষ্ঠানিকভাবে শহরটি চারপাশের অঞ্চলের রাজধানীতে পরিণত হয়। এই নগরীতে মিয়াও জাতি ও পৌইয়েই জাতির  লোকের বৃহৎ সংখ্যালঘু সম্প্রদায় বাস করে। কুয়েই-ইয়াংয়ের অর্থনীতি বৈচিত্র্যায়িত। ২য় বিশ্বযুদ্ধের পরে এখানে শিল্পোৎপাদন খাতের বিকাশ ঘটে এবং ঐতিহ্যগতভাবে এটি অ্যালুমিনিয়াম, লোহা ও ইস্পাত উৎপাদন, ফসফেট খনন এবং আলোকীয় যন্ত্রপাতি শিল্পোৎপাদনের একটি কেন্দ্র। তবে অর্থনৈতিক সংস্কারের পর থেকে নগরীর অর্থনৈতিক উৎপাদনের সিংহভাগ সেবা খাত থেকে আসে। ২০১৫ খ্রিস্টাব্দ থেকে এখানে বৃহৎ উপাত্ত (বিগ ডেটা) ক্ষেত্রে সুনির্দিষ্টভাবে বিনিয়োগ করা হয়েছে এবং নগরীটি দ্রুত একটি স্থানীয় উদ্ভাবনী কেন্দ্র হিসেবে উত্থান লাভ করেছে। শহরে একটি বিশ্ববিদ্যালয় ও চিকিৎসা উচ্চশিক্ষা প্রতিষ্ঠান আছে।  তথ্যসূত্র  বিষয়শ্রেণী:চীনের শহর বিষয়শ্রেণী:চীনের প্রাদেশিক রাজধানী বিষয়শ্রেণী:১৩শ শতাব্দীতে চীনে প্রতিষ্ঠিত
আব্দুল ফিসাল তাপসোবা (; জন্ম: ২৩ আগস্ট ২০০১; আব্দুল তাপসোবা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বেলজীয় ক্লাব স্ট্যান্ডার্ড লিয়েজ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৮–১৯ মৌসুমে, আইভোরীয় ক্লাব মিমোসাসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মিমোসাসের হয়ে দুই মৌসুম অতিবাহিত করার পর ২০২০–২১ মৌসুমে তিনি বেলজীয় ক্লাব স্ট্যান্ডার্ড লিয়েজে যোগদান করেছেন।  তাপসোবা ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৮ ম্যাচে ৪টি গোল করেছেন।   প্রারম্ভিক জীবন  আব্দুল ফিসাল তাপসোবা ২০০১ সালের ২৩শে আগস্ট তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  তাপসোবা বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।  ২০২১ সালের ২৯শে মার্চ তারিখে, ১৯ বছর, ৭ মাস ও ৬ দিন বয়সে, ডান পায়ে ফুটবল খেলায় পারদর্শী তাপসোবা দক্ষিণ সুদানের বিরুদ্ধে অনুষ্ঠিত ২০২১ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৭০তম মিনিটে আক্রমণভাগের খেলোয়াড় আলাঁ ত্রাওরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে তাপসোবা সর্বমোট ৬ ম্যাচে ৪টি গোল করেছেন।  তাপসোবা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল বুর্কিনা ফাসো  ২০২১  ৬  ৪ ২০২২  ২  ০ সর্বমোট  ৮  ৪   তথ্যসূত্র    বহিঃসংযোগ               বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বোবো দিউলাসোর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:এএসইসি মিমোসাসের খেলোয়াড় বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:লিগ ১-এর (কোত দিভোয়ার) খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:কোত দিভোয়ারে বুর্কিনাবি প্রবাসী ক্রীড়াবিদ বিষয়শ্রেণী:কোত দিভোয়ারে প্রবাসী ফুটবলার বিষয়শ্রেণী:বেলজিয়ামে বুর্কিনাবি প্রবাসী ক্রীড়াবিদ বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ফুটবল ক্লাব শেরিফ তিরাস্পোলের খেলোয়াড় বিষয়শ্রেণী:মলদোভায় বুর্কিনাবি প্রবাসী ক্রীড়াবিদ বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আমিয়েঁ স্পোর্টিং ক্লাবের খেলোয়াড় বিষয়শ্রেণী:মলদোভীয় জাতীয় বিভাগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:টিএফএফ প্রথম লিগের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ
হৃদয় রঞ্জন দাস ছিলেন চট্টগ্রাম বিদ্রোহের নায়ক সূর্য সেন এর সর্বকনিষ্ঠ অনুসারী। ১৯২৮ সালে হৃদয়রঞ্জন বিপ্লবী দলে যোগ দেন। ডিনামাইট ষড়যন্ত্র মামলায় তাকে গ্রেফতার করা হয়। চট্টগ্রাম কারাগারে বন্দী অস্ত্রাগার অভিযানের বন্দীদের ডিনামাইট দিয়ে উড়িয়ে উদ্ধারের পরিকল্পনা করা হয়। ল্যান্ড মাইন সহ এক যুবককে গ্রেপ্তার করা হয়েছিল এবং পরিকল্পনাটি ফাঁস হয়ে গেছে। পরবর্তী বিচারে হৃদয় দাসকে ১৯৩১ সালে ৫ বছরের সশ্রম কারাদণ্ড দেওয়া হয় এবং আন্দামানে নির্বাসিত করা হয়। ৬ বছর কারাভোগের পর ১৯৩৭ সালে তিনি মুক্তি পান।  তথ্যসূত্র  বিষয়শ্রেণী:১৯৪৮-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গে জন্ম বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
মহাদেবপুর জমিদার বাড়ি রাজশাহী বিভাগের নওগাঁ জেলার মহাদেবপুর উপজেলায় অবস্থিত ঐতিহাসিক জমিদার বাড়ি। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেন।   অবস্থান  মহাদেবপুর জমিদার বাড়িটি নওগাঁ জেলা সদর থেকে প্রায় ২৪ কিলোমিটার পশ্চিমে মহাদেবপুর উপজেলায় অবস্থিত। জমিদার বাড়িটি  আত্রাই নদীর তীরবর্তী স্থানে অবস্থিত। মহাদেবপুরের জাহাঙ্গীরপুর সরকারি কলেজ পাশেই  জমিদার বাড়িটি  অবস্থিত।   ইতিহাস  260px|ডান|thamb|মহাদেবপুর জমিদার বাড়ির প্রবেশপথ মুঘল সম্রাট জাহাঙ্গীরের শাসনকালে(১৬০৫-১৬২৭) মহাদেবপুর জমিদার বাড়িটি নির্মাণ করা হয়েছে। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি  নির্মাণ করেছিলেন। তিনি পূর্বে ভারতের বর্ধমানে বসবাস করতেন।  জনশ্রুতি আছে, মুঘলদের বাংলা বিজয়ে সহযোগিতা করার জন্য নয়নচন্দ্র রায় চৌধুরী সম্রাট জাহাঙ্গীরের কাছ থেকে পুরস্কার স্বরূপ মহাদেবপুরের জমিদার ব্যবস্থা লাভ করেন। এই জমিদারি  পরিচালনা করার জন্য জমিদার বাড়িটি তৈরি করা হয়েছিল। সেই সময়েই সম্রাট জাহাঙ্গীরের সম্মানার্থে তার নামানুসারে মহাদেবপুরের নামকরণ হয় জাহাঙ্গীরপুর।  মহাদেবপুর জমিদারির শেষ জমিদার ক্ষিতিশচন্দ্র রায় চৌধুরী জমিদার বাড়িটির কিছু অংশ জাহাঙ্গীরপুর সরকারি কলেজ প্রতিষ্ঠার জন্য  দান করেন। বর্তমানে জমিদার বাড়ির মূল প্রবেশপথ এবং কিছু জমি জাহাঙ্গীরপুর সরকারি কলেজের প্রাঙ্গণ হিসেবে ব্যবহার করা হচ্ছে।   অবকাঠামো  মহাদেবপুর জমিদার বাড়িটি  ঐতিহাসিক মুঘল সাম্রাজ্যের নিদর্শন। রাজবাড়িটি আত্রাই নদীর তীরে অবস্থিত। বাড়িটিতে একটি বিশাল প্রবেশদ্বার, বসবাসের জন্য দ্বিতল বিশিষ্ট ভবন, একটি কাছারিঘর, বাগানবাড়ি আছে।   বর্তমান অবস্থা  জমিদারি প্রথা বিলুপ্ত হওয়ার পর অনেকদিন ধরে কোনো সংস্কার না করার কারণে জমিদার বাড়ির কিছু কিছু অংশ ভেঙ্গে যায়। বর্তমানে জমিদার বাড়িটি পরিত্যক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।   আরও দেখুন    জাহাঙ্গীরপুর সরকারি কলেজ, মহাদেবপুর  জমিদার বাড়ি  মহাদেবপুর উপজেলা  তথ্যসূত্র  বিষয়শ্রেণী:নওগাঁ জেলার দর্শনীয় স্থান বিষয়শ্রেণী:নওগাঁ জেলার প্রত্নতাত্ত্বিক স্থাপনা বিষয়শ্রেণী:নওগাঁ জেলার প্রাসাদ বিষয়শ্রেণী:বাংলাদেশের স্থাপত্য বিষয়শ্রেণী:ঐতিহাসিক স্থান বিষয়শ্রেণী:১৭শ শতাব্দীতে প্রতিষ্ঠিত বিষয়শ্রেণী:জমিদার বাড়ি
চরকি ছিল বাংলা ও ইংরেজি মাধ্যমে ইন্টারনেটে তথ্য খোঁজার একটি অনুসন্ধান ইঞ্জিন। চরকি স্থানীয় চরকি লিমিটেডের উদ্যোগে শুরু হলেও মালেশিয়াভিত্তিক ভিসি মাইন্ড ইনিশিয়েটিভ কোম্পানি এর পৃষ্ঠপোষকতা করেছিল। এটি ই-কমার্সকে বেশ গুরুত্ব দিয়েছিল। এর মূল লক্ষ্য বাংলাদেশ কেন্দ্রিক ফলাফল দেখানো। চরকি বর্তমানে বন্ধ হয়ে গেছে।   ইতিহাস  ২০১৪ এ চরকি শুরু করার ভাবনা শুরু হয় এবং ২০১৫ সালে একটি অফিস ভাড়া নিয়ে এর কাজ শুরু হয়। প্রথম ব্যবসায়িক বিনিয়োগ মাইন্ড ইনিশিয়েটিভ দিলেও এর আগে অন্যান্যরা কিছু অর্থায়ন করেছে।  ২০ এপ্রিল শুরুর সময় এটি ৮০০টি ই-কমার্স সাইট থেকে ৫ লক্ষাধিক পণ্য এবং ৩০টির বেশি সংবাদ ওয়েবসাইট থেকে ৪ লক্ষাধিক নিবন্ধ দেখাতে পারতো। এর মূল বিভাগগুলো ছিল: ওয়েব, পণ্য, সংবাদ, খাবার, চাকরি ও ক্রিকেট। এর তথ্যের উৎস ছিল উইকিপিডিয়া, দেশের শীর্ষস্থানীয় বাংলা ও ইংরেজি সংবাদ ওয়েবসাইট, বাংলা ব্লগ, জাতীয় ই-তথ্যকোষ ও অন্যান্য উৎস। প্রায় ২৩জন কর্মচারী এর সপ্তম মাসে কর্মরত ছিল।  এর সাথে ঘুড়ি নামক একটি ই-কমার্স প্ল্যাটফর্ম চালু করে চরকি।  চরকি সম্ভবত ২০১৬ এর শেষাংশে বন্ধ হয়ে যায়।   তথ্যসূত্র   আরো দেখুন পিপীলিকা (অনুসন্ধান ইঞ্জিন) চরকি (অনলাইন সম্প্রচার)  বিষয়শ্রেণী:বাংলাদেশের অনুসন্ধান ইঞ্জিন বিষয়শ্রেণী:বাংলাদেশী ওয়েবসাইট বিষয়শ্রেণী:বিলুপ্ত ইন্টারনেট অনুসন্ধান ইঞ্জিন
শেরপা (তিব্বতী:ཤར་པ། অর্থ "পূর্ব দেশের অধিবাসী") (শের "পূর্ব দেশ" + পা "অধিবাসী") উচ্চ হিমালয়ে, বিশেষত নেপালের শোলোখুম্বু জেলাতে, বসবাসকারী এক উপজাতি সম্প্রদায় বিশেষ। স্বপ্নশিখরে তেনজিং - জেমস র‍্যামসে উলম্যান, অনুবাদ - সুকুমার চক্রবর্তী, প্রকাশক - সূর্যেন্দু ভট্টাচার্য্য, ২০এ রাধানাথ বোস লেন, কলকাতা ৭০০০০৬,    খাদ্যাভ্যাস  শেরপাদের প্রধান খাদ্য হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে।    বাড়িঘর  thumb|শেরপাদের বাড়ীঘর শেরপাদের বাড়ি পাথরের তৈরী এবং ছাদ ও দরজা-জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।   গৃহপালিত পশু  শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।  তথ্যসূত্র  বিষয়শ্রেণী:শেরপা বিষয়শ্রেণী:নেপালে জাতিগত গ্রুপ বিষয়শ্রেণী:হিমালয়ের মানুষ বিষয়শ্রেণী:তিব্বতি বৌদ্ধধর্ম বিষয়শ্রেণী:গুর্খা বিষয়শ্রেণী:চীনা-তিব্বতি ভাষার ব্যক্তি বিষয়শ্রেণী:নেপালি পর্বতারোহী বিষয়শ্রেণী:ন্যিংমা বিষয়শ্রেণী:গোর্খা বিষয়শ্রেণী:ভারতের বৌদ্ধ সম্প্রদায় বিষয়শ্রেণী:নেপালে পর্বতারোহণ
জোভান্নি গাব্রিয়েলে গারোফানি (, ; জন্ম: ২০ অক্টোবর ২০০২; জোভান্নি গারোফানি নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে গোলরক্ষক হিসেবে খেলেন।  ২০১৮ সালে, গারোফানি ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন জোভান্নি গাব্রিয়েলে গারোফানি ২০০২ সালের ২০শে অক্টোবর তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গারোফানি ইতালি অনূর্ধ্ব-১৬, ইতালি অনূর্ধ্ব-১৭ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৮ সালের ২০শে এপ্রিল তারিখে তিনি আলবেনিয়া অনূর্ধ্ব-১৬ দলের বিরুদ্ধে ম্যাচে ইতালি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3036221  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার
গ্রাহাম টমাস হ্যামিল্টন (৬ সেপ্টেম্বর ১৯৩৯ - ২৫ জুন ১৯৮৯) ছিলেন একজন অস্ট্রেলীয় সাঁতারু।  তিনি ১৯৫৬ গ্রীষ্মকালীন অলিম্পিকে পুরুষদের ৪ × ২০০ মিটার ফ্রিস্টাইল রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:Pages using infobox swimmer with nationality parameter বিষয়শ্রেণী:অস্ট্রেলীয় পুরুষ ফ্রিস্টাইল সাঁতারু বিষয়শ্রেণী:অস্ট্রেলিয়ার অলিম্পিক সাঁতারু বিষয়শ্রেণী:১৯৮৯-এ মৃত্যু বিষয়শ্রেণী:১৯৩৯-এ জন্ম বিষয়শ্রেণী:নিউ সাউথ ওয়েলসের পুরুষ ক্রীড়াবিদ
কানিজ ফাতেমা আহমেদ বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য ছিলেন।   জন্ম ও পারিবারিক জীবন  কানিজ ফাতেমা আহমেদ কক্সবাজার জেলার সদর উপজেলার চোফল দণ্ডির খামার পাড়া জন্মগ্রহণ করেন। তার পিতা কামাল উদ্দিন আহমেদ খান ও মাতা জাকিয়া বেগম খান। তিনি কক্সবাজার জেলা আওয়ামী লীগের নেতা এবং কক্সবাজার জেলা পরিষদের চেয়ারম্যান খান বাহাদুর মোস্তাক আহমেদ চৌধুরীর সহধর্মীনি।   রাজনৈতিক ও কর্মজীবন  কানিজ ফাতেমা আহমেদ বাংলাদেশ আওয়ামী লীগের রাজনীতিবিদ। তিনি কক্সবাজার জেলা মহিলা আওয়ামী লীগের সভানেত্রী। তিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য ছিলেন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।   আরও দেখুন    একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪) –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:১৯৫৬-এ জন্ম বিষয়শ্রেণী:জাতীয় সংসদের সংরক্ষিত মহিলা আসনের সদস্য
থাম্ব| মাউন্ট আবু কুবাইস আবু কুবাইস পাহাড় () , মসজিদুল হারাম তথা ক্বাবা শরীফের পূর্ব পাশের একটি পর্বত এবং এর উচ্চতা সমুদ্রপৃষ্ঠ থেকে ৩৭৫ মিটার উপরে। ذاكرة المكان، أيمن إبراهيم فودة، مكة المكرمة، 1424هـ/2004م، ص15.   নামকরণ  এটিকে এ কারণে নামকরণ করা হয় যে, আবু কুবাইস নামক এক ব্যক্তি এ পাহাড়ে অবস্থান করেছিলেন। সে জন্যই এ নাম। ইসলামী ধারণা মতে আবু কুবাইস পর্বত পৃথিবীর প্রথম পর্বত হিসাবে পরিচিত। ইবনে আব্বাস (রা) হতে দুর্বল সনদে বর্ণিত আছে, আল্লাহর রাসূল বলেছেন, “প্রথম ক্বাবা ঘর থেকে পৃথিবীর মাটি সম্প্রসারণ হয়। আর প্রথম পাহাড় হিসাবে আল্লাহ পাক এ পাহাড়কে জমিনে সৃষ্টি করেন এবং এ থেকে পৃথিবীর অন্যান্য পাহাড় বিস্তৃতি লাভ করে।”  এ পাহাড়ের আরেক নাম “আল-জাবালুল আমিন” বা নিরাপদ পাহাড়। কেননা নুহ নবীর সময় মহাপ্লাবনের সময় এ পাহাড়ে আল্লাহর নির্দেশে হজরে আসওয়াদকে লুকায়িত রাখা হয়েছিল। পরে ইবরাহিম (আ) যখন ক্বাবা ঘর নির্মাণ করলেন তখন আবু কুবাইস ইবরাহিম নবীকে আহব্বান করে বললেন, ক্বাবার রুকন এই স্থান পর্যন্ত। কেহ কেহ বলেন, জিবরিল ফেরেশতা এ পাহাড় থেকে হজরে আসওয়াদকে নিয়ে আসেন এবং ইবরাহিম নবীকে দেন। কেহ কেহ আরও বলেন, “ আরবিতে (اقتبس) অর্থ সংগ্রহ করা। যেহেতু এ পাহাড় থেকে হজরে আসওয়াদকে সংগ্রহ করা হয়েছিল তাই এ নাম।    পাহাড়টি বৈশিষ্ট্য    পৃথিবীর প্রথম পর্বত।  নূহের বন্যার সময় আল্লাহ পাক এর ভিতর হজরে আসওয়াদকে সংরক্ষণ করেছিলেন।  এ পাহাড়ের পাথর দিয়ে ক্বাবার ভিত্তি ও ঘর নির্মাণ করা হয়।  সাফা পাহাড়ের পাদদেশ থেকে যে সা'ই শুরু হয় তা কালো পাথরের রুকনের বিপরীতে আবু কুবাইসের নীচে অবস্থিত।  চাঁদ বিভক্ত হওয়ার ঘটনার সাক্ষী এ পাহাড়, যেখানে নবী এ পাহাড়ের সামনে দাঁড়িয়ে ছিলেন।    আরও দেখুন    সৌদি আরবের পাহাড়ের তালিকা ।   তথ্যসূত্র   বিষয়শ্রেণী:সৌদি আরবের পর্বত